b"\n_START_ARTICLE_\nSukinys\n_START_PARAGRAPH_\nSukinys (kvantin\xc4\x97s fizikos terminas), sukininis judesio kiekio momentas, elementariosios dalel\xc4\x97s savasis judesio kiekio momentas. Nesusij\xc4\x99s su mechaniniu jud\xc4\x97jimu. Yra vidin\xc4\x97 materijos savyb\xc4\x97. Elementari\xc5\xb3j\xc5\xb3 daleli\xc5\xb3 sukinys yra kvantuotas, nusakomas sukinio kvantiniu skai\xc4\x8diumi 's'. Elektrono (elektrono sukinys yra elektrono sukimasis aplink savo a\xc5\xa1\xc4\xaf), protono, neutrono, neutrino ir j\xc5\xb3 antidaleli\xc5\xb3 s=1/2. \xcf\x80 ir K mezon\xc5\xb3 s=0, o fotono s=1._NEWLINE_Sukinys apskai\xc4\x8diuojamas pagal formul\xc4\x99 . \xc4\x8cia \xc2\xa0\xe2\x80\x93 ma\xc5\xbeoji Planko konstanta. Sukinio kryptis taip pat yra kvantuota; ji apib\xc5\xabdinama magnetiniu kvantiniu skai\xc4\x8diumi : dydis  lygus sukinio projekcijai \xc4\xaf kuri\xc4\x85 nors a\xc5\xa1\xc4\xaf erdv\xc4\x97je (pvz., elektrono =\xc2\xb11/2)._NEWLINE_Sukinio s\xc4\x85vok\xc4\x85 1925 metais prad\xc4\x97jo vartoti S. Gaudsmitas su D\xc5\xbe. \xc5\xaalenbeku (abu i\xc5\xa1 Nyderland\xc5\xb3). Pagal j\xc5\xb3 hipotez\xc4\x99, elektronas turi sukin\xc4\xaf, kuris sukelia elektrono magnetin\xc4\xaf moment\xc4\x85. Remdamasis elektrono sukiniu, V. Paulis (\xc5\xa0veicarija) suformulavo draudimo princip\xc4\x85, teigiant\xc4\xaf, kad du tos pa\xc4\x8dios sukinio projekcijos elektronai negali b\xc5\xabti tos pa\xc4\x8dios kvantin\xc4\x97s b\xc5\xabsenos. Elektrono sukinio ir su juo susijusio magnetinio momento buvim\xc4\x85 rodo reliatyvistin\xc4\x97 Dirako lygtis. Remiantis elektrono sukiniu, buvo paai\xc5\xa1kinta smulkioji atomini\xc5\xb3 spektr\xc5\xb3 strukt\xc5\xabra, anomalusis Z\xc4\x97mano efektas._NEWLINE_Daleli\xc5\xb3 savybes apib\xc5\xabdinan\xc4\x8di\xc5\xb3 parametr\xc5\xb3 yra labai daug. Svarbiausi j\xc5\xb3\xc2\xa0\xe2\x80\x93 mas\xc4\x97, elektros kr\xc5\xabvis, sukinys ir gyvavimo trukm\xc4\x97. I\xc5\xa1 vis\xc5\xb3 i\xc5\xa1vardyt\xc5\xb3 parametr\xc5\xb3 paai\xc5\xa1kinti reik\xc4\x97t\xc5\xb3 tiktai sukin\xc4\xaf. Anks\xc4\x8diau galvota, kad sukinys kiekybi\xc5\xa1kai apib\xc5\xabdina dalel\xc4\x97s sukam\xc4\x85j\xc4\xaf jud\xc4\x97jim\xc4\x85. Dalel\xc4\x99 galima laikyti besisukan\xc4\x8diu rutuliuku. Sukantis elektringajai dalelei, atsiranda apskritimin\xc4\x97 srov\xc4\x97, kuri sukuria magnetin\xc4\xaf lauk\xc4\x85. Ta\xc4\x8diau remiantis tokiu modeliu elektrono \xc4\xafsivaizduojamo pavir\xc5\xa1iaus ta\xc5\xa1kai tur\xc4\x97t\xc5\xb3 suktis grei\xc4\x8diau u\xc5\xbe \xc5\xa1vies\xc4\x85, kas prie\xc5\xa1tarauja reliatyvumo teorijai. Tod\xc4\x97l nutarta laikyti, kad sukinys yra tiesiog daleli\xc5\xb3 savyb\xc4\x97 kaip ir mas\xc4\x97 ar elektros kr\xc5\xabvis, be kuri\xc5\xb3 jos neegzistuoja._NEWLINE_Dalel\xc4\x97 yra tarytum nedidelis magnetas. \xc4\xaevairi\xc5\xb3 daleli\xc5\xb3 sukiniai (mechaniniai momentai) ir j\xc5\xb3 magnetiniai laukai (magnetiniai momentai) gali b\xc5\xabti skirtingi, o tos pa\xc4\x8dios r\xc5\xab\xc5\xa1ies daleli\xc5\xb3 absoliu\xc4\x8diai vienodi. Kiekvieno elektrono mechaninis momentas lygus ."